SL Uradni list Evropske unije C 316/2

Objava vloge za spremembo na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2006/C 316/02)

Ta objava podeljuje pravico do ugovora zoper vlogo za spremembo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

UREDBA SVETA (ES) št. 510/2006

Vloga za spremembo po členu 9 in členu 17(2)

„MÜNCHENER BIER“

ES št.: DE/PGI/117/0516

ZOP ( ) ZGO ( X )

Zahtevana(-e) sprememba(-e)

Razdelek(-ki) specifikacije:

Ime proizvoda Opis proizvoda Geografsko območje Dokazilo o poreklu Metoda pridobivanja Povezava Označevanje Nacionalne zahteve

Sprememba(-e):

Opis:

Namen teh sprememb je popraviti napake, do katerih je prišlo v poenostavljenem postopku registracije. Leta 1997 je bilo treba v čim krajšem možnem času predložiti dodatno specifikacijo. Pri tem je prišlo do napak, ki so bile odkrite šele zdaj. S pivovarskega vidika popravki ne predstavljajo bistvenih sprememb. Po mnenju strokovnjakov povprečni potrošnik popravkov ne bo opazil.

Skupaj je bilo ugotovljenih šest napak.

Pri vrsti „Hefeweizen“ gre za notranjo napako pri prenosu, ki jo je vlagatelj vloge napravil pri pripravi specifikacije.

Pri vrstah „Export hell“, „Export dunkel“, „Bockbier“ in „Oktoberfestbier“ so se člani vlagatelja zmotili pri navajanju grenkosti, pri vrsti „Export dunkel“ pa tudi pri barvi. Ta vloga popravlja storjene napake.

Za oznake iz specifikacije za registrirano ime „Münchener Bier“ so zahtevane naslednje spremembe:

a) : pri „Export Hell“ sprememba enot grenčice (EBU): : z 17,0-26,0 enot v 15,0-26,0 enot b) : pri „Export Dunkel“ sprememba enot grenčice (EBU): : z 18,0-24,0 enot v 15,0-24,0 enot in sprememba enot barve (EBC): : z 42,0-55,0 enot v 42,0 < 60,0 enot c) : pri „Hefeweizen Hell“ sprememba enot grenčice (EBC): : z 11,0-16,0 enot v 11,0-20,0 enot d) : pri „Bockbier“ sprememba enot grenčice (EBU): : z 21,0-32,5 enot v 18,0-32,5 enot e) : pri „Oktoberfestbier“ sprememba enot grenčic (EBU): : z 18,0-28,0 enot v 16,0-28,0 enot

Dokazilo o poreklu:

V skladu s členom 2 v povezavi s členom 1 Uredbe (ES) št. 383/2004 je treba navesti vse glavne zahteve za proizvodnjo in trženje. To zajema tudi sledenje proizvoda od potrošnika do proizvajalca oz. še dlje. Poleg tega je sledljivost tudi zakonsko urejena (člen 18 Uredbe (ES) št. 178/2002 o „sledljivosti“).

V tem primeru se ta nanaša na vodo, ki se uporablja pri varjenju piva.

Zato se zahteva, da se specifikaciji doda naslednje besedilo:

„Da pivo ‚Münchener Bier‘ izvira iz Münchna, je razvidno iz označbe serije na nalepki (označba šarže) in/ali roka trajanja, odvisno od dokumentacije posameznih članskih pivovarn. To dejstvo dopolnjujejo dobavnice, knjige varjenja, seznami IT itn. iz posameznih notranjih sistemov pivovarn. Zaradi člena 18 Uredbe (ES) št. 178/2002 o ‚sledljivosti‘, ki velja od 1. januarja 2005, so bili že ustrezni notranji sistemi deloma posodobljeni. Na vprašanja potrošnikov in/ali organov o dejanskem poreklu se lahko tako še hitreje odgovori. Zlasti pri merilni opremi (deloma induktivni merilniki pretoka), ki se deloma nahaja neposredno na glavah črpalk, in deloma pri posebnih zbiralnikih in/ali cevovodih ter verjetnostnih izračunih se lahko dokaže, da se je pri proizvodnji piva dejansko uporabljala posebna münchenška voda iz točke 4.5.“

Označevanje

Imeni „Münchener Bier“ in „Münchner Bier“ se razlikujeta samo v črki „e“, ki sledi zlogu „Münch…“. To je münchenška oz. bavarska jezikovna posebnost, da se črka „e“ pri nekaterih besedah glasovno ali v zapisu rada „požre“. Vsebina besede se pri tem ne spremeni. Zlasti v tem primeru je mišljen enak proizvod in „požiranje“ črke „e“ na vsebino in poreklo ne vpliva. Na Bavarskem „münchnerisch“ pomeni isto kot „münchenerisch“. To bi moralo veljati vsaj za celo Evropo. Zato se mora točka 4.8 glasiti:

„Označevanje piva se nanaša na označbo proizvoda ‚Münchener Bier‘ oz. ‚Münchner Bier‘ v zvezi z vrsto piva iz točke 4.2.“

POSODOBLJENI POVZETEK

UREDBA SVETA (ES) št. 510/2006

„MÜNCHENER BIER“

ES št.: DE/PGI/117/0516

ZOP ( ) ZGO ( X )

Ta povzetek je zgolj informativne narave. Vsi zainteresirani se lahko s celotno specifikacijo seznanijo pri nacionalnih organih, navedenih v oddelku 1, ali pri Evropski komisiji (1).

1. Pristojna služba v državi članici:

Naziv: Bundesministerium der Justiz Naslov: Mohrenstraße 37, D-11015 Berlin Telefon: (49-30) 20 25 70 (direktna številka: (49-30) 202 593 28)) Telefaks: 030/20 25 — 95 25 E-naslov: Matzner-An@bmj.bund.de

2. Vlagatelj:

Naziv: Verein Münchener Brauereien e.V. Naslov: Oskar-von-Miller-Ring 1, D-80333 München Telefon: 089/28 86 31 Telefaks: 089/28 39 57 E-naslov: newrzella.vmb-wv-vba@gmx.de Sestava: proizvajalci/predelovalci ( X ) drugi ( )

3. Vrsta proizvoda:

Skupina 2.1: Pivo

4. Specifikacija (povzetek zahtev iz člena 4(2))

4.1 Ime: „Münchener Bier“

4.2 Opis:

„Helles“

Vsebnost ekstrakta v %: 11,4 - 11,9 Vsebnost alkohola v volumskih %: 4,7 - 5,4 Barva (EBC): 5,0 - 8,5 enot Grenčica (EBU): 14,0 - 25,0 enot

svetlo rumeno, zlatorumeno, lahko, čisto, blago, rahlo in prijetno hmeljeno, rahlo do sveže aromatično, prijetno grenko, odvisno od postopka varjenja;

„Export Hell“

Vsebnost ekstrakta v %: 12,5 - 12,8 Vsebnost alkohola v volumskih %: 5,5 - 6,0 Barva (EBC): 5,5 - 7,5 enot Grenčica (EBU): 15,0 - 26,0 enot

svetlo rumeno, filtrirano pivo visokega vrenja, polnega blagega in zaokroženega okusa, delno hmeljirano, delno prijetno grenko;

„Export Dunkel“

Vsebnost ekstrakta v %: 12,5 - 13,7 Vsebnost alkohola v volumskih %: 5,0 - 5,9 Barva (EBC): 42,0 - < 60,0 enot Grenčica (EBU): 15,0 - 24,0 enot

polnega blagega okusa, s sladkasto do močno aromo, delno prevladuje münchenško sladilo;

„Pils“

Vsebnost ekstrakta v %: 11,5 - 12,5 Vsebnost alkohola v volumskih %: 4,9 - 5,8 Barva (EBC): 5,5 - 7,0 enot Grenčica (EBU): 30,0 - 38,0 enot

rahlo grenko, z rahlo žlahtno grenkobo hmelja, hmeljasto do aromatično hmeljasto, vitko, elegantno, kiselkasto;

„Leichtes Weißbier“

Vsebnost ekstrakta v %: 7,7 - 8,4 Vsebnost alkohola v volumskih %: 2,8 - 3,2 Barva (EBC): 11,0 - 13,0 enot Grenčica (EBU): 13,0 - 15,0 enot

osvežilno, zelo peneče in šumeče, motno, značilen okus belega piva visokega vrenja;

„Kristall Weizen“

Vsebnost ekstrakta v %: 11,5 - 12,4 Vsebnost alkohola v volumskih %: 4,9 - 5,5 Barva (EBC): 7,5 - 12,5 enot Grenčica (EBU): 12,0 - 16,0 enot

zelo peneče in šumeče, bistro filtrirano, čisto, kiselkasto, visoko vreto, značilno pivo visokega vrenja;

„Hefeweizen Hell“

Vsebnost ekstrakta v %: 11,4 - 12,6 Vsebnost alkohola v volumskih % 4,5 - 5,5 Barva (EBC): 11,0 - 20,0 enot Grenčica (EBU): 12,0 - 20,0 enot

pivo visokega vrenja, naravno motno, z značilnim okusom piva visokega vrenja, peneče, osvežilno, šumeče, kiselkasto, delno močno, z aromo belega piva;

„Hefeweizen Dunkel“

Vsebnost ekstrakta v %: 11,6 - 12,4 Vsebnost alkohola v volumskih %: 4,5 - 5,3 Barva (EBC): 29,0 - 45,0 enot Grenčica (EBU): 13,0 - 16,0 enot

naravno motno, polnega okusa, s sladkasto aromo oz. sladkastega okusa, značilno pivo visokega vrenja;

„Märzen“

Vsebnost ekstrakta v %: 13,2 - 14,0 Vsebnost alkohola v volumskih %: 5,3 - 6,2 Barva (EBC): 8,0 - 32,5 enot Grenčica (EBU): 21,0 - 25,0 enot

zelo polnega okusa, lahko, blago, s starobavarsko do sladkasto aromo, zelo blago grenko;

„Bockbier“

Vsebnost ekstrakta v %: 16,2 - 17,3 Vsebnost alkohola v volumskih %: 6,2 - 8,1 Barva (EBC): 7,5 - 40,0 enot Grenčica (EBU): 18,0 - 32,5 enot

pivo visokega vrenja, zaokroženo, polno, lahko, blago, aromatično do blago hmeljasto, blago grenko do zelo hmeljasto in delno aromatično;

„Doppelbock“

Vsebnost ekstrakta v %: 18,2 - 18,7 Vsebnost alkohola v volumskih %: 7,2 - 7,7 Barva (EBC): 44,0 - 75,0 enot Grenčica (EBU): 18,0 - 28,0 enot

močno, krepko, aromatično, hranljivo, s sladkastim okusom;

„Leichtbier“

Vsebnost ekstrakta v %: 7,5 - 7,7 Vsebnost alkohola v volumskih %: 2,7 - 3,2 Barva (EBC): 5,5 - 7,0 enot Grenčica (EBU): 24,0 - 26,5 enot

rahlo grenak žlahten okus;

„Diät Pils“

Vsebnost ekstrakta v %: 8,5 - 9,3 Vsebnost alkohola v volumskih %: 4,3 - 4,9 Barva (EBC): 5,0 - 6,5 enot Grenčica (EBU): 26,0 - 30,0 enot

z malo ogljikovih hidratov, rahlo grenak, suh okus;

„Schwarz-Bier“

Vsebnost ekstrakta v %: 11,3 Vsebnost alkohola v volumskih %: 4,8 Barva (EBC): 70,0 enot Grenčica (EBU): 17,0 enot

rahlo aromatična sladkasta aroma;

„ICE-Bier“

Vsebnost ekstrakta v %: 11,2 Vsebnost alkohola v volumskih %: 4,9 Barva (EBC): 6,5 enot Grenčica (EBU): 20,0 enot

harmoničnega, zaokroženega in bogatega okusa;

„Nähr-/Malzbier“

Vsebnost ekstrakta v %: 12,3 - 12,7 Vsebnost alkohola v volumskih %: 0,0 - 1,2 Barva (EBC): 65,0 - 90,0 enot Grenčica (EBU): 8,0 - 15,0 enot

z malo alkohola, zelo malo vreno, sladkasto, aromatično, zelo blago hmeljeno;

„Oktoberfestbier“

Vsebnost ekstrakta v % 13,6 - 14,0 Vsebnost alkohola v volumskih % 5,3 - 6,6 Barva (EBC): 6,0 - 28,0 enot Grenčica (EBU): 16,0 - 28,0 enot

svetlo, zlato rumeno, jantarjeve barve ali temno, bogatega okusa, zelo zaokroženo, blago ali sladkasto do blago hmeljeno, zelo malo grenko ali z močnim, nekoliko sladkim okusom.

4.3 Geografsko območje: Ozemlje mesta München.

4.4 Dokazilo o poreklu: Dokazilo, da pivo „Münchener Bier“ izvira iz Münchna, je razvidno iz označbe serije na nalepki (označba šarže) in/ali roka trajanja, ki sta navedena v dokumentaciji posameznih članskih pivovarn. To potrjujejo dobavnice, knjige varjenja, seznami IT itn. iz posameznih internih sistemov pivovarn.

Zaradi člena 18 Uredbe (ES) št. 178/2002 o „sledljivosti“, ki velja od 1. januarja 2005, so bili ustrezni notranji sistemi deloma posodobljeni. Na vprašanja potrošnikov in/ali organov o dejanskem poreklu se lahko tako še hitreje odgovori.

Zlasti pri merilni opremi (deloma induktivni merilniki pretoka), ki se deloma nahaja neposredno na glavah črpalk, in deloma pri posebnih zbiralnikih in/ali cevovodnih sistemih ter verjetnostnih izračunih se lahko dokaže, da se je pri proizvodnji piva dejansko uporabljala posebna münchenška voda iz točke 4.5.

4.5 Metoda pridobivanja: „Münchener Bier“ se proizvaja v skladu z veljavno nemško zakonodajo. Žitni slad se zdrobi in nato zmeša s posebno münchenško vodo. Ta voda, ki jo uporabljajo münchenške pivovarne, prihaja iz münchenške prodnate nižine iz lastnega črpališča na območju mesta München, ki večinoma seže do terciarnih plasti. Mešanico, t. i. drozgo, se nato neprekinjeno meša in segreje na različne temperature. Pri tem se aktivirajo prisotni encimi, sicer slabo topni delci sladu pa se ločijo od sladne drozge. Nato se topne delce loči od netopnih z odcejevanjem, in sicer tako, da se ti usedejo na dno ali pa se jih filtrira. Po odcejevanju se pivino da v posodo za vrenje, kjer se ji doda izbrani, večinoma bavarski hmelj in kjer vre približno eno do dve uri. Pri tem se izločijo aroma in sestavine hmelja ter beljakovine, ki bi škodile trajnosti in posebnemu okusu piva „Münchener Bier“. Na koncu tega proizvodnega koraka mora biti dosežen želeni odstotek ekstrakta. Ko se trdni delci, ki se še nahajajo v pivini, ločijo od tekočine, se še vročo pivino ohladi in pretoči v posode za vrenje. Pri tem se v skrbno odmerjenih količinah doda kvas iz posebnih lastnih čistih kultur. Vse čiste kulture prihajajo iz ene same celice kvasa, tako da imajo vse celice kvasa, ki bistveno vplivajo na okus piva „Münchener Bier“, popolnoma enake lastnosti. Zaradi dodajanja posebnega kvasa, ki se zrači na münchenškem zraku, pivina zavre, za kar je potrebnih približno 4–8 dni. Kvas naravno pretvori stopljeni sladni sladkor v približno 1/3 alkohola in približno 1/3 ogljikovega dioksida. Preostala tretjina ostane v pivu kot ekstrakt in mu da tipičen okus in značaj. Po končanem vrenju nastane t. i. mlado pivo. Ko se kvas pri nizkem oz. visokem vrenju loči od mladega piva, dobi pivo zaradi dodatnega vrenja pri nizkih temperaturah med skladiščenjem v posodah svoj nezamenljiv okus in polno dozori. Mlado pivo dobi naravno ogljikovo kislino in dozori do svojega polnega okusa v približno 4–11 tednih.

4.6 Geografsko območje: Samo pivo, proizvedeno v Münchnu, se lahko imenuje „Münchener Bier“. Potrošnik mu pripisuje določen ugled in pričakuje najvišjo kakovost. Oznako „Münchener Bier“ uporabljajo münchenške pivovarne že stoletja brez nasprotovanja tretjih oseb. Močna zavezanost prebivalstva pivu „Münchener Bier“ temelji v münchenškem prostoru na zgodovinskih vzrokih; npr. na münchenški pivovarski revoluciji.

Dolgo tradicijo potrjujejo med drugim omembe v urbarju vojvode Ludvika Strogega iz leta 1280, kjer so zapisane denarne dajatve in dajatve v naravi (glej Heckhorn/Wiehr: München und sein Bier, München 1989 ali doktorsko dizertacijo Dr. Karin Hackel-Stehr – kot zgoraj pri točki 4 – ter Sedlmayr/Grohsmann: Die „prewen“ Münchens, Nürnberg 1969, izvlečki so priloženi). Glej tudi Dr. Christine Rädlinger: 125 let združenja münchenških pivovarn, jubilejni zbornik iz leta 1996). Poleg tega je Zvezno sodišče v večih sodbah (nazadnje v sodbi z dne 13.11.1923, Trg in konkurenca, zvezek 23, str. 152) pravnomočno potrdilo, da je oznaka „Münchener Bier“ razpoznavna oznaka porekla. Tudi usklajeno mnenje v znanstveni literaturi se do zdaj ni spremenilo (glej Loschelder/Schnepp: Deutsche geographische Herkunftsangaben, Köln 1992, str. 262 in naslednje); Baumbach/Hefermehl: Komentar o konkurenčnem pravu, 14. izdaja, oddelek 3 Zakona o nepošteni konkurenci, 238. odstavek, München 1983.

Zaradi posebne lege münchenškega območja so bile ravno mestne pivovarne v podporo gospodarstvu in kulturi. Zato se tudi potrošnik lahko zelo poistoveti z domačim pivom in ga uživa kot krajevno posebnost. Te okoliščine so upoštevane v dvostranskih sporazumih o zaščiti označbe in porekla ter drugih geografskih oznakah, ki so jih sprejele Zvezna republika Nemčija in države članice ES Francija, Grčija, Italija, Španija kot tudi Švica.

Dodatna literatura:

Dr. W. Zipfel: Komentar o živilskem pravu, C 100, oddelek 17, odstavek 228–223 in C 412, odstavek 30.

Loschelder/Schnepp: Deutsche geographische Herkunftsangaben, Köln 1992, str. 262 in naslednje, str. 14 in str. 148.

Dr. Karin Hackl-Stehr: Unser Bier, doktorska dizertacija

4.7 Nadzorni organ: Za inšpekcijske preglede proizvajalca

Za inšpekcijske preglede v zvezi z zlorabo:

4.8 Označevanje: Oznaka za pivo temelji na oznaki proizvoda „Münchener Bier“ oz. „Münchner Bier“ glede na vrsto piva iz točke 4.2.

4.9 Nacionalne zahteve: Veljavni zakon o pivu in pripadajoča uredba o izvajanju.

(1) Evropska komisija, Generalni direktorat za kmetijstvo in razvoj podeželja, Enota za politiko kakovosti kmetijskih proizvodov, B-1049 Bruselj.